Γer taggara nesaram ad d-illin imahilen yecban aya sɣur isdawanen d wid yellan di taɣult-a ad arun ad snernin tutlayt d yidles Amaziɣ acku d allal gar wallalen yesnernayen tutlayin ad nerr azal i tutlayt-nneɣ i wakken ad tecbu tutlayin nniḍen imi tutlayt ur nettwaru ara leqrar-is d nger, ladɣa ma nerra tamawt i wayen i d-nnan lyunisku deg useggas n 2008 /2009 mi i xedmen inadiyen deg yal tamurt ufan-d gar 6000 n tutlayin i yellan deg umaḍal sya ar agemmaḍ 2050 neɣ 2100 ur d-ggarint ara azal n 3000 n tutlayin.